Jurnalist Abdumalik Boboyev: Xorijga chiqishga haqqim bor
Jurnalistlar Himoyasi bo'yicha Xalqaro Qo'mita O'zbekiston hukumatidan Abdumalik Boboyevga bosim o'tkazishni bas qilishni so'ramoqda.
Jurnalist ham, "Amerika Ovozi" ham yuqorida keltirilgan ayblarni asossiz deb biladi. AQSh hukumati ham Abdumalik Boboyev masalasi yuzasidan O'zbekiston hukumatiga norozilik bildirib, adolat ta'minlanishiga chaqirgan va sud ishini qoralagan. Jarayonni kuzatgan huquq himoyachilari nazarida diplomatik undovlar sabab Boboyev qamalmadi, balki jarima bilan qutuldi. Lekin uning professional faoliyati to'xtatildi, jurnalistning og'zi yopildi, qalami olib qo'yildi. Sudlangani bois Boboyevga endi xorijga safar qilishi uchun yo'l berilmayapti. Ruxsat so'rab topshirgan arizasi rad etilgan. Germaniyadagi jamg'arma jurnalistni taqdirlab, bir yillik malaka oshirish dasturiga qabul qilgan va stipendiya taklif qilgan. Lekin "chiqish vizasi" yo'qligi bois u imkoniyatdan mahrum. Jurnalistlar Himoyasi bo'yicha Xalqaro Qo'mita rahbari Robert Maxoni deydiki, O'zbekiston hukumatining Abdumalik Boboyevni chet elga chiqarmaslikka haqqi yo'q. "Sud ishi allaqachon tugagan. Jurnalistga nisbatan barcha cheklovlar bekor qilinishi kerak", - deydi Maxoni. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.